open-index/open-wikipedia-markdown huggingface dataset:
ஹல்க் (திரைப்படம்)

**ஹல்க்** () இது 2003 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் மற்றும் யுனிவர்சல் ஸ்டுடியோஸ் போன்ற நிறுவனங்கள் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.

அவி ஆராட், லாரி பிரான்கோ, கேல் அன்னே ஹர்ட், ஜேம்ஸ் ஸ்காமஸ் போன்றோர் தயாரிக்கும் இந்தத் திரைப்படத்தை ஆங் லீ  என்பவர் இயக்க, எரிக் பனா, ஜெனிஃபர் கானலி, சாம் எலியட், ஜோஷ் லுகாஸ், நிக் நோல்டி போன்ற பலர் நடித்துள்ளனர்.

இந்தத் திரைப்படம் ஜூன் 20, 2003 அன்று உலகம் முழுவதும் வெளியாகி, உலகளவில் $245 மில்லியனை வசூலித்தது. மற்றும் 2003 ஆம் ஆண்டில் அதிக வசூல் செய்த படங்களில் ஒன்றாகும். மார்வல் திரைப் பிரபஞ்சத்தின் இரண்டாவது படமாக தி இன்க்ரெடிபிள் ஹல்க் என்ற தலைப்பில் ஜூன் 13, 2008 அன்று வெளியிடப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:2003 ஆங்கிலத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:தொடர் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
ஹல்க் 2

**த இன்கிரிடிபில் ஹல்க்** () என்பது 2008 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.

இது 2003 ஆம் ஆண்டு வெளியான ஹல்க் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இரண்டாவது திரைப்படமும் ஆகும். அவி ஆராட், கலே அன்னே ஹர்ட் மற்றும் கேவின் பிகே ஆகியோர் தயாரிக்கும் இந்தத் திரைப்படத்தை லூயிஸ் லெட்டரியர் என்பவர் இயக்க, எட்வர்டு நார்டன், லிவ் டைலர், டிம் ரோத், டிம் பிளேக் நெல்சன் மற்றும்  வில்லியம் கேர்ட் போன்ற பலர் நடித்துள்ளனர்.

த இன்கிரிடிபில் ஹல்க் என்ற படம் 8 ஜூன் 2008 அன்று கலிபோர்னியாவின் யுனிவர்சல் சிட்டியில் உள்ள கிப்சன் ஆம்பி திரையரங்கில் திரையிடப்பட்டது. மற்றும் 13 ஜூன் 2008 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் இரண்டாவது திரைப்படமாக வெளியானது. இந்த படம் உலகளவில் 264.8 மில்லியனை வசூலித்தது, இது மார்வல் திரைப் பிரபஞ்சத்தின் இன் மிகக் குறைந்த வசூல் படமாக அமைந்தது.

## நடிகர்கள்
* எட்வர்டு நார்டன் - புரூஸ் பேனர் / ஹல்க்
* லிவ் டைலர் - பெட்டி ரோஸ்
* டிம் ரோத் - எமில் ப்ளான்ஸ்கி
* டிம் பிளேக் நெல்சன் - சாமுவேல் ஸ்டெர்ன்ஸ்
* வில்லியம் கேர்ட் - தாடியஸ் "தண்டர்போல்ட்" ரோஸ்

## தொடர்ச்சியான தொடர்கள்

## மேற்கோள்கள்

## வெளி இணைப்புகள்
* 
* 

பகுப்பு:2008 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:மார்வெல் திரைப் பிரபஞ்சம்: முதலாம் கட்டம்
பகுப்பு:மார்வெல் வரைகதையை தழுவிய திரைப்படங்கள்
பகுப்பு:தொடர் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
கருங்குழி லட்சுமி நாராயணப்பெருமாள் திருக்கோயில்

**கருங்குழி லட்சுமி நாராயணப்பெருமாள் திருக்கோயில்** கடலூர் மாவட்டம், வடலூர் அருகே உள்ள கருங்குழியில் அமைந்துள்ள பழைமையான திருக்கோயில்.
ராமானுஜரால் வழிபடப்பெற்ற திருக்கோயில், வடலூர் வள்ளலார் ராமலிங்க அடிகள் திருவருட்பாவில் பாடிய திருத்தலம், விஜயநகர் மாமன்னர் அச்சுதப்ப நாயக்கரால் திருப்பணி செய்யப்பட்ட திருக்கோயில், மங்களாசாசனம் செய்யப்பட்ட (பாடப்பெற்ற) சிதம்பரம் ஸ்ரீ கோவிந்தராஜ பெருமான் திருக்கோயில் தாக்கப்பட்ட சமயம் அத்திருக்கோயில் உற்சவமூர்த்தி பாதுகாக்கப்பட்ட திருக்கோயில் எனப் பல விதங்களில் புகழ்பெற்ற திருக்கோயில்.

## ராமானுஜர் தரிசனம் செய்தமை
ஒரு காலகட்டத்தில் சிதம்பரம் கோவிந்தராஜ பெருமாள் திருக்கோயில் இடிக்கப்பட்ட சமயம் உற்சவமூர்த்தியைப் பாதுகாக்க முயன்ற திருமால் அடியார்கள் கருங்குழி திருக்கோயிலுக்கு கொணர்ந்து பாதுகாத்து வந்தனர். பின்னர் இதனை அறிந்த ராமானுஜர் இப்பெருமாளைப் பெற்றுக்கொண்டு கள்ளக்குறிச்சி வழியே திருப்பதி அடைந்து அங்கு பிரதிஷ்டை செய்தார். 

## வள்ளலார்
இத்தல பெருமாளிடம் பக்தி கொண்டவர் வள்ளலார். இதனாலேயே வடலூர் தைப்பூச திருவிழாவில் திருஅறை ஜோதி தரிசனத்திற்குச் செல்லும் போது இத்திருக்கோயில் தீபாராதனை கண்டபின்னரே சித்திவிளாக திருமாளிகைக்குச் செல்கிறார்.
பாலு ரெட்டியார் எனும் செல்வந்தர் வயிற்றுவலியால் அவதிப்பட்ட சமயம் அவருக்கு திருநீறு வழங்கி வயிற்று வலியைப் போக்கியதற்காக வள்ளலாருக்கு அளித்த நிலத்தை வள்ளலார் இத்திருத்தலத்திற்கே அளித்தார். 

## கல்யாண சீனிவாசன்
இத்திருத்தலத்தில் உள்ள ஸ்ரீனிவாசன், பாண்டவர்கள் வனவாச சமயம் நடந்து நடந்து புண்ணான திருப்பாதங்கள் கொண்ட கண்ணபிரானாக உள்ளார். இவர் கல்யாண சீனிவாசனாக திருமணத் தடை அகற்றுபவராகவும் உள்ளார்.

## புனர்நிர்மாணம்
அச்சுதப்ப நாயக்கர் காலத்தில் ராஜகோபுரம் அமைக்க அஸ்திவாரம் எழுப்பப்பட்டு திருப்பணிகள் தொடராது நின்றுவிட்டன. சிதிலமடைந்த இத்திருக்கோயில் திருப்பணிகள் பக்தர்களால் செய்ய ஆரம்பிக்கப்பட்டது. இத்திருக்கோயிலுக்கு சொந்தமான சொத்துகள் ஏராளம் இருந்தும் அவை மற்றவர்கள் வசம் அகப்பட்டு விட்டதால் பக்தர்கள் மூலமாகவே தினசரி வழிபாடுகள் நடைபெறும் திருக்கோயில்.

## மேற்கோள்கள்

பகுப்பு:கடலூர் மாவட்டத்திலுள்ள பெருமாள் கோயில்கள்
துக்ளக்காபாத் தொடருந்து நிலையம்

**துக்ளக்காபாத் தொடருந்து நிலையம்** இந்தியத் தலைநகரான தில்லியில் உள்ளது. இது வடக்கு ரயில்வே கோட்டத்திற்கு உட்பட்டது. நாள்தோறும் 33,000 பயனிகள் வந்து செல்கின்றனர். 

## புறநகர ரயில்வே
இது தில்லி புறநகர் ரயில்வேவுக்கு உட்பட்டது.

## சான்றுகள்

## இணைப்புகள்
திருநாகை சவுந்தரராஜப்பெருமாள் கோயில்

**திருநாகை சௌந்தர்யராஜன் திருக்கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் அமைந்துள்ள 108 வைணவத் திருத்தலங்களில் 19-ஆவது திவ்யதேசம் ஆகும்.

## தலவரலாறு
நான்கு யுகங்களிலும் வழிபடப்படும் தலம். 
ஆதிசேஷன் தவம் புரிந்து பெருமாளின் சயனமாக ஏற்றுக்கொள்ளப்பட்ட திருத்தலம். ஆதிசேஷன் வழிபட்ட காரணத்தாலேயே இவ்வூர் நாகன்பட்டினம் என்றாகி, பின்னர் நாகப்பட்டினம் என மாறியது.
திரேதாயுகத்தில் பூமாதேவி தவமிருந்த திருத்தலம், துவாபரயுகத்தில் மார்க்கண்டேயர் தவமிருந்த திருத்தலம்.

## அமைப்பு
left|100x150px|thumb|மூலவர் விமானம்

ராஜ கோபுரத்தைக் கடந்து உள்ளே செல்லும்போது பலி படமும், கொடி மரமும் உள்ளன. அடுத்து கருடாழ்வார் சன்னதி உள்ளது. கோயிலின் வலது புறம் கோயில் குளம் உள்ளது. கருவறையில் மூலவர் சௌந்தரராஜபெருமாள் நின்ற நிலையில் உள்ளார். மூலவர் சன்னதிக்கு முன்பாக முன்பாக உள்ள மண்டபத்தின் வாயிலில் இரு புறமும் துவார பாலகர்கள் உள்ளனர். அம்மண்டபத்தில் சௌந்தரராஜபெருமாள் கிடந்த திருக்கோலத்தில் உள்ளார். அடுத்து சேனை முதல்வர் சன்னதியும், ஆழ்வார் ஆச்சார்யன் சன்னதியும் உள்ளன. கருவறையைச் சுற்றியுள்ள உள் திருச்சுற்றில் ஓவியங்கள் வரையப்பட்டுள்ளன. திருச்சுற்றில் வைகுண்டநாதர் சன்னதி, சௌந்தரவள்ளித் தாயார் சன்னதி, சீனிவாசப்பெருமாள் சன்னதி, ஆண்டாள் சன்னதி, ராமர் சன்னதி, வீர ஆஞ்சநேயர் சன்னதி ஆகிய சன்னதிகள் உள்ளன. ஆண்டாள் சன்னதிக்கு முன்பாக கொடி மரம் உள்ளது.

## பிரம்மாண்ட புராணம்
இத்திருத்தலம் குறித்த தகவல்கள் பிரம்மாண்ட புராணத்தின் உத்திர காண்டத்தில் 10 அத்தியாயங்களில் சௌந்திர ஆரண்ய மகிமை என்ற பெயரில் உள்ளன.  

## பேருந்து வசதி
இத்திருக்கோயில் அருகாக, மயிலாடுதுறையிலிருந்து நாகப்பட்டினம் செல்லும் பேருந்துகள் செல்கின்றன. சென்னையில் இருந்து வருகிறவர்கள் நாகப்பட்டினம் புதிய பேருந்து நிலையத்தில் இருந்து இறங்கி, வேளாங்கண்ணி அல்லது திருவாரூர் மார்க்கத்தில் செல்லும் நகரப்பேருந்தில் பயணம் செய்து வந்தால் 2 கி.மீ தொலைவிலுள்ள பெருமாள் கோவில் பேருந்து நிறுத்தத்தில் இறங்கினால் எதிர்ப்படுவது நம்பெருமாள் கோவில் ஆகும். கோயம்புத்தூர் மதுரை திருச்சி தஞ்சாவூர் மார்க்கத்தில் வருபவர்கள் பேருந்து பழைய பேருந்து நிலையம் வழியாக வந்தால் பழைய பேருந்து நிலையத்தின் முந்தைய நிறுத்தமான பெருமாள் கோவில் பேருந்து நிறுத்தத்தில் இறங்கலாம். பேருந்து புதிய பேருந்து நிலையத்திற்குச் சென்றால் கோட்டை வாசப்படி என்கிற பேருந்து நிறுத்தத்தில் இறங்கி அங்கிருந்து மிக அருகில் உள்ள கோயிலை 10 நிமிட நடை பயணத்தில் வந்தடையலாம்.

## மேற்கோள்கள்

## வெளியிணைப்புகள்
* GeoHack - திருநாகை சவுந்தரராஜ பெருமாள் கோயில்

* http://tsivaram.blogspot.in/2006/11/blog-post_05.html

பகுப்பு:108 திவ்ய தேசங்கள்
பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்‎
திருயிந்தளூர் பரிமள ரங்கநாதர் கோயில்

**திருஇந்தளூர் பரிமள ரங்கநாதர் திருக்கோயில்** () ஆழ்வார்களால் பாடப்பெற்ற 108 வைணவத் திருத்தலங்களுள் 26வது திருத்தலம். இத்திருத்தலம் பஞ்சரங்க தலங்களில் ஒன்று. ஏகாதசி விரதம் சிறப்பு பெறக்காரணமாக அமைந்த திருத்தலம். எமனும், அம்பரீசனும் பெருமாளின் திருவடி வழிபாடு செய்கின்றனர். இக்கோயில் மயிலாடுதுறை மாவட்டம், மயிலாடுதுறை ஊராட்சி ஒன்றியத்தில்  திருஇந்தளூர் எனும் சிற்றூரில் உள்ளது. இந்த ஊர் மயிலாடுதுறையில் இருந்து இரண்டு கி.மீ. தொலைவில் அமைந்துள்ளது.

## கோயில் அமைப்பு
பரிமள ரங்கநாதர் கோயிலின் முன்புறத்தில் ஐந்து நிலை இராச கோபுரம் அமைந்துள்ளது. இந்த இராச கோபுரமானது 250 அடி நீளமும், 230 அடி அகலமும் கொண்டதாக உள்ளது. கோயிலின் வாயிலருகே சந்திர தீர்த்தம் உள்ளது. இங்கு சந்திரன் நீராடி சாப விமோச்சனம் பெற்றதாக தொன்மம் உள்ளது. கருவறையில் வீர சயன கோலத்தில் கிழக்கு பார்த்துப் பெருமாள் உள்ளார். பெருமாளின் முகத்தை சந்திரனும், திருவடிகளை சூரியனும், நாபிக் கமலத்தை பிரம்ம தேவரும் பூசிக்கின்றனர். தலையின் அருகே காவிரித் தாயாரும், காலருகே கங்கையும் வணங்கியபடி உள்ளனர். எமதருமனும், அம்பரீசனும் பெருமாளின் திருவடிகளை பூசித்தபடி உள்ளனர். பெருமாளின் திருமேனியானது 12 அடி நீளமும் 6 அடி அகலமும் கொண்டதாக பச்சைக் கல்லால் வடிக்கப்பட்டுள்ளது. பெருமாளின் சிலையில் பட்டு பீதாம்பரத்தின் மடிப்புகள், கை விரல் நகங்கள் என நுணுக்கமாக வடிக்கப்பட்டுள்ளது.

## விழாக்கள்
சித்திரைத் திருநாளன்று பெருமாள் புறப்பாடு, ஆடி மாதத்தில் 10 நாட்கள் ஆண்டாள் ஆடிப்பூர உற்சவம், ஆவணி மாதத்தில் ஐந்து நாள் கண்ணன் புறப்பாடு,  புரட்டாசி மாதத்தில் தாயாருக்கு நவராத்திரி உற்சவம், ஐப்பசியில் 10 நாள் துலா பிரம்மோற்சவம், மார்கழியில் 21 வைகுண்ட ஏகாதசி உற்சவும், தை முதல் நாளில் பொங்கல் உற்சவம், பங்குனியில் 10 நாள் தேர்த் திருவிழா போன்ற விழாக்கள் கோயிலில் ஆண்டு முழுவதும் கொண்டாடப்படுகின்றன.  
 
## மேலும் பார்க்க
* பஞ்சரங்க தலங்கள்

## மேற்கோள்கள்

## வெளியிணைப்புகள்
* http://maragadham.blogspot.in/2010/12/blog-post_17.html
* http://temple.dinamalar.com/New.php?id=316

பகுப்பு:108 திவ்ய தேசங்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
பகுப்பு:பஞ்சரங்க தலங்கள்
குயின்சு

**குயின்சு** (*Queens*) ஐக்கிய அமெரிக்காவின் நியூயார்க் நகரத்தின் ஐந்து பரோக்களில் மிகக் கிழக்கிலும் பரப்பளவில் மிகப் பெரியதுமான  பரோ இது ஆகும்.  இது  நீள் தீவின் மேற்கு முனையில் புரூக்ளின் பரோவிற்கு அடுத்ததாக உள்ளது. 1899இலிருந்து  **குயின்சு கவுன்ட்டி** உடன் ஒரே நிலப்பரப்பை பகிர்ந்துள்ள குயின்சு பரோவில் 2013 கணக்கெடுப்பின்படி 2.3 மில்லியன் மக்கள் வாழ்கின்றனர்; இவர்களில் 48%  வெளிநாட்டவர் ஆவர். நியூயார்க் நகரத்தின் இரண்டாவது மக்கள்தொகை உள்ள பரோவாக, புரூக்ளினை அடுத்து, விளங்குகிறது. நியூயார்க் மாநிலத்திலும் மிகுந்த மக்கள்தொகை உடைய கவுன்ட்டிகளில் இரண்டாவதாக விளங்குகிறது. மக்களடர்த்தியில் நியூயார்க்கின் பரோக்களில் நான்காவதாக உள்ளது. உலகின் ஊரகப்பகுதிகளில் மிகவும் பல்லினப் பரவலுள்ள நிலப்பகுதியாக உள்ளது.

குயின்சின் மக்களடர்த்தி நிறைந்த மேற்கு, நடுமைப் பகுதிகளில் அடுக்குமாடிக் கட்டிடங்களும் நாசோ கவுன்ட்டியை அடுத்த கிழக்குப் பகுதியில் தனி பங்களாக்களும் பொருளாதாரப் பன்முகத்தைக் காட்டுவனவாக அமைந்துள்ளன. நியூயார்க்கின் இந்த பரோவில்தான் பொருளியல்நிலை பன்முகப்பட்டதாக உள்ளது.

நியூயார்க்கின் மூன்று வானூர்தி நிலையங்களில் இரண்டு  இந்த பரோவில்தான் அமைந்துள்ளன: ஜெஎஃப்கே  பன்னாட்டு வானூர்தி நிலையம் மற்றும் லாகோர்தியா வானூர்தி நிலையம். இந்த உலகின் மிகவும் போக்குவரத்துமிக்க நிலையங்கள் உள்ளதால் குயின்சு மீதுள்ள வான்பரப்பு நாட்டிலேயே மிகவும் நெருக்கடி மிக்கதாக உள்ளது. இங்குள்ள நியூயார்க் மெட்சு அடிப்பந்தாட்ட அணியின் தாயக அரங்கமும்  யூ. எசு. டென்னிசுப் போட்டிகள் நடக்கும் பில்லி ஜீன் கிங் தேசிய டென்னிசு மையமும் உள்ள பிளஷிங் மெடோசு பூங்கா இங்குள்ளது.

நியூயார்க் மாநிலத்தின் 12 கவுன்ட்டிகளில் ஒன்றாக 1683ஆம் ஆண்டு குயின்சு நிறுவப்பட்டது. அச்சமயத்தில் இங்கிலாந்து, இசுக்காட்லாந்து மற்றும் அயர்லாந்தின் அரசியாக இருந்த போர்த்துக்கேய இளவரசி கேத்தரினின் நினைவாக *குயின்சு* எனப் பெயரிடப்பட்டது.
1898இல் நியூயார்க் நகரம் ஒன்றிணைக்கப்பட்டபோது குயின்சு அதன் பரோக்களில் ஒன்றாயிற்று.  1683இலிருந்து 1899 வரை,  தற்போதைய நாசோ கவுன்ட்டி குயின்சு கவுன்ட்டியின் அங்கமாக இருந்தது.

## மேற்சான்றுகள்

பகுப்பு:நியூயார்க் நகரம்
நீள் தீவு

**நீள் தீவு** அல்லது **லாங் தீவு** (*Long Island*) ஐக்கிய அமெரிக்காவின் கிழக்கு மாநிலமான நியூயார்க் மாநிலத்திலுள்ள ஒரு தீவு ஆகும். நியூயார்க் துறைமுகத்திலிருந்து அத்திலாந்திக்குப் பெருங்கடலில் வடகிழக்காக நீண்டுள்ள இத்தீவில் நான்கு கவுண்ட்டிகள் அமைந்துள்ளன; இவை நியூயார்க் நகரத்தின் இரண்டு கவுன்ட்டிகளான கிங்சு,குயின்சும் (நியூ யார்க் நகரத்தின் மாவட்டங்களான  புரூக்ளினும் குயின்சும்), பெரும்பாலும் புறநகர் பகுதிகளான நாசோ, சஃபோக் கவுன்ட்டிகளும் ஆகும். இந்த நான்கு கவுன்ட்டிகளுமே *நியூயார்க் பெருநகரப் பகுதி*யின் அங்கங்களாகும். பொதுவாக "லாங் ஐலாண்டு" என்று  குறிப்பிடும்போது நாசோ, சஃபோக் கவுன்ட்டிகள்  மட்டுமே கருத்தில் கொள்ளப்படுகின்றன. நீள் தீவின் வடக்கே *நீள்தீவு  கடற்குடா* (லாங் ஐலாண்ட் சௌண்ட்) உள்ளது. இது  கனெடிகட், றோட் தீவு மாநிலங்களிலிருந்து நீள்தீவைப் பிரிக்கிறது. 

## மேற்கோள்கள்

பகுப்பு:நியூ யோர்க் மாநிலம்
ஆழ்வார்திருநகரி ஆதிநாதன் கோயில்

**ஆழ்வார்திருநகரி (திருக்குருகூர்) ஆதிநாதன் திருக்கோயில்** 108 வைணவத் திருத்தலங்களில் ஒன்றாகும். இத்தலம் நம்மாழ்வார் அவதாரத் தலம் ஆகும். தூத்துக்குடி மாவட்டத்தின் ஆழ்வார் திருநகரியில் அமைந்துள்ளது. இத்தலம் பிரம்மனுக்கு குருவாகப் பெருமாள் வந்த திருத்தலம் என்பதால் குருகூர் எனப்படுகின்றது. ஆதியிலேயே தோன்றிய நாதன் என்பதால் பெருமாள் ஆதிநாதன் என திருப்பெயர் பெற்றார்.

## புளிய மரத்தின் சிறப்பு
நாராயணன் ராமபிரானாக அவதரிக்கையில் இலக்குவனாக உடன் வந்தவன் ஆதிசேஷன். தனது இறுதிக் காலத்தில், காலாந்தகனைச் சந்திக்கும் வேளை நெருங்குகையில் எவரையும் அனுமதிக்க வேண்டாம் எனத் தன் தம்பியான இலக்குவனிடம் ராம பிரான் கூறியிருந்தான். அவ்வேளை அங்கு துர்வாச மாமுனியை அனுமதிக்க இலக்குவன் தயங்கவே, அவர் அவனைப் புளிய மரமாகப் பிறப்பெடுக்கும்படி சபித்து விட்டார். அவ்வாறு, ஆழ்வார் திருநகரி என்னும் இத்திருத்தலத்தில் இலக்குவன் புளிய மரமாகி விட, அவன் வேண்டுகோளுக்கு இணங்கி ராமபிரான் பின்னாளில் தாமே நம்மாழ்வாராக அவதரித்து அப்புளிய மரத்தில் காட்சி அளித்ததாகவும், இலக்குவன் திருப்புளியாழ்வாராக இங்கு காட்சியளித்தமையால், இத்தலம் சேஷ ஷேத்திரம் என விளங்குவதாகவும் கூறுவர்.

## மேற்கோள்கள்

## வெளியிணைப்புகள்
*வேங்கடம் முதல் குமரி வரை 4/ஆழ்வார் திருநகரி ஆழ்வார்
* http://www.heritagewiki.org/index.php?title=பாசுர_மடல்_106_:_கோதை எனும் குலவிளக்கு_!&uselang=ta

பகுப்பு:108 திவ்ய தேசங்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள்
அயன் மேன் 2

**அயன் மேன் 2** () என்பது 2010 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஜான் பெவ்ரோ என்பவர் இயக்க, மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.

இது 2008 இல் வெளியான அயன் மேன் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் மூன்றாவது திரைப்படமும் ஆகும். கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், ஸ்கார்லெட் ஜோஹான்சன், சாம் ராக்வெல், மிக்கி ரூர்கி
மற்றும் சாமுவேல் எல். ஜாக்சன் போன்ற பலர் நடித்துள்ளனர்.

அயர்ன் மேன் 2 என்ற படம் ஏப்ரல் 26, 2010 இல் எல் கேப்டன் திரையரங்கில் திரையிடப்பட்டது. மற்றும் 7 மே 2010 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் மூன்றாவது  திரைப்படமாக வெளியானது. இந்த படம் பொதுவாக நடிகர் ராபர்ட் டவுனியின் நடிப்பு மற்றும் அதிரடி காட்சிகள், இசை மற்றும் திரை வண்ணம் ஆகியவற்றிற்கு நேர்மறையான விமர்சனங்களைப் பெற்றது, ஆனால் பல விமர்சகர்கள் இது முதல் படத்தை விட தாழ்ந்ததாகக் கருதி வில்லன் 
கதாபாத்திரத்தை விமர்சித்தனர். இப் படம் வசூல் ரீதியாக 623.9 மில்லியன் டாலர்களை வசூலித்தது. இது 2010 ஆம் ஆண்டில் அதிக வசூல் செய்த ஏழாவது படமாக அமைந்தது. இது சிறந்த திரை வண்ணத்திற்கான அகாதமி விருதுக்காக பரிந்துரைக்கப்பட்டது. இதன் தொடர்ச்சியாக அயன் மேன் 3 என்ற படம் 2013 ஆம் ஆண்டு வெளியானது.

## நடிகர்கள்
* ராபர்ட் டவுனி ஜூனியர் - டோனி இஸ்டார்க் / அயன் மேன்
* கிவ்வினெத் பேல்ட்ரோ - பேப்பர் போட்சு
* டான் செடில் - ஜேம்ஸ் "ரோடி" ரோட்ஸ்
* ஸ்கார்லெட் ஜோஹான்சன் - பிளாக் விடோவ்
* சாம் ராக்வெல் - ஜஸ்டின் ஹேமர்
* மிக்கி ரூர்கி - இவான் வான்கோ / விப்லாஷ்
* சாமுவேல் எல். ஜாக்சன் - நிக் ப்யூரி
* ஜான் பெவ்ரோ - கப்பி கோகன்

## தொடர்ச்சியான தொடர்கள்

### ''அயன் மேன் 1''

இந்தத் திரைப்படத்தை ஜான் பெவ்ரோ என்பவர் இயக்கத்தில் ராபர்ட் டவுனி ஜூனியர் என்பவர் அயன் மேன் என்ற கதாபாத்திரத்தில் நடிக்க இவருடன் இணைந்து ஜெப் பிரிட்ஜஸ், ஷான் டௌப், டெரன்ஸ் ஹோவர்ட் மற்றும் கிவ்வினெத் பேல்ட்ரோ போன்ற பலர் நடித்துள்ளனர். இப் படத்தை மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் 14 ஏப்ரல் 2008 ஆம் ஆண்டு உலகம் முழுவதும் வெளியானது.

### ''அயன் மேன் 3''

அயர்ன் மேன் 3 ஏப்ரல் 14, 2013 இல் வெளியானது. கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், கய் பியர்ஸ், ரெபேக்கா ஹால், ஸ்டெபானி சோஸ்டாக், ஜேம்ஸ் பேட்ஜ் டேல், ஜான் பெவ்ரோ மற்றும் பென் கிங்ஸ்லி போன்ற பலர் நடித்துள்ளனர்.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2010 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:மார்வெல் திரைப் பிரபஞ்சம்: முதலாம் கட்டம்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:மார்வெல் வரைகதையை தழுவிய திரைப்படங்கள்
எக்ஸ்-மென் 2

**எக்ஸ்-மென் 2** (X2: X-Men United) என்பது 2003 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.

இந்தத் திரைப்படம் 2000 ஆம் ஆண்டு வெளியான எக்ஸ்-மென் என்ற படத்தின் தொடர்சியாக வெளியானது. பிறையன் சிங்கர் என்பவர் இயக்கும் இந்தத் திரைப்படத்தை லாரன் ஷல்லர் டோனர் மற்றும் ரால்ப் விண்டேர் ஆகியோர் தயாரிக்க, மைக்கேல் டகெர்டி, டான் ஹாரிஸ்
மற்றும் டேவிட் ஹேய்டர் ஆகியோர் திரைக்கதை எழுத,  பேட்ரிக் ஸ்டீவர்ட், ஹியூ ஜேக்மன், இயன் மெக்கெல்லன், ஹாலே பெர்ரி, பாம்கே ஜான்சென், ஜேம்ஸ் மார்ஸ்டன், ரெபேக்கா ரோமெயின், பிரையன் காக்ஸ், ஆலன் கம்மிங், புரூஸ் டேவிசன், சான் ஆஷ்மோர், கெல்லி ஹு, ஆரோன் ஸ்டான்போர்ட் மற்றும் அண்ணா பகுய்ன் போன்ற பலர் நடித்துள்ளனர்.

எக்ஸ்-மென் 2 படம் ஐக்கிய அமெரிக்காவில் மே 2, 2003 அன்று வெளியிடப்பட்டது, மேலும் அதன் கதைக்களம் மற்றும் அதிரடி காட்சிகளுக்கு நேர்மறையான விமர்சனங்களைப் பெற்றது. இந்த படம் உலகளவில் 407 மில்லியன் வசூலித்தது. இந்த திரைப்படத்தின் தொடர்சியாக  எக்ஸ்-மென்: த லாஸ்ட் ஸ்டேண்ட் என்ற படம் 2006 ஆம் ஆண்டு வெளியானது.

## தொடர்ச்சியான தொடர் திரைப்படங்கள்

### ''எக்ஸ்-மென்: த லாஸ்ட் ஸ்டேண்ட்'' (2006)

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2003 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:பிறையன் சிங்கர் இயக்கிய திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:எக்ஸ்-மென் திரைப்படங்கள்
பகுப்பு:தொடர் திரைப்படங்கள்
சிப் குறியீடு

thumbnail|ஐக்கிய அமெரிக்காவின் வெவ்வேறு பகுதிகளுக்கான சிப் குறியீடு
**சிப் குறியீடு ** (*ZIP codes*)  என்பது 1963 முதல் ஐக்கிய அமெரிக்க அஞ்சல் சேவையால் பயன்படுத்தப்படும் அஞ்சல் குறியீடுகள் ஆகும். இச்சொற் சுருக்கம் *இசட்ஐபி*,  **மண்டல மேம்பாட்டுத் திட்டம்**, என்பதன் ஆங்கில மூலத்தின் முதலெழுத்துக்களின் சுருக்கமாகும். ஆங்கிலத்தில் பெரிய எழுத்துருவில், (capital letters), எழுதப்படுகிறது. தவிரவும் ஆங்கிலத்தில் இதன் பொருள் () அஞ்சல் திறனுடன் விரைவாக எடுத்துச் செல்லப்படுவதைக் குறிப்பதாக அமைந்துள்ளது.  அனுப்புநர்கள் அஞ்சல் முகவரியில் இந்தக் குறியீட்டினை இடுவதன் மூலம்  விரைவாகச் செல்லும் என அறிவுறுத்தப்படுகிறது.

இதன் வடிவமைப்பு ஐந்து தசமத் தானங்களை உடையதாக உள்ளது. 1980களில் அறிமுகப்படுத்தப்பட்ட விரிவான **ZIP+4** குறியீடு, இந்த ஐந்து தானங்களுக்கு அடுத்து இடைக்கோடிட்டு மேலும் குறிப்பிட்ட அமைவிடதைக் குறிக்குமாறு நான்கு தானங்களை உடையதாக இருந்தது. முன்னதாக *சிப் குறியீடு* தங்கள் சேவை சின்னமாக (ஒருவகை  வணிகச் சின்னம்) ஐக்கிய அமெரிக்க அஞ்சல்துறையால் பதியப்பட்டிருந்தது; இந்த பதிவு தற்போது காலாவதியாகி விட்டது.

## மேற்சான்றுகள்

பகுப்பு:அஞ்சல் குறியீடுகள்
சேண்டப்பிரியர்

**சேண்டப்பிரியர்** (Sendapiriyar) என்பது கள்ளர் சாதியில் உள்ள ஒரு குழுவினரின் பட்டம் ஆகும். சேண்டப்பிரியர் மற்றும் சேண்டாப்பிரியர் என்பன வேறு வேறு பட்டங்கள் என சிலரும் ஒரே பட்டம் பேச்சு வழக்கில் மாறிவிட்டது என சிலரும் கூறிகின்றனர். மேலும் செயம்கொண்டபிரியர் (வெற்றி கொள்பவர் ) என்பதே திரிந்து சேண்டப்பிரியர் என்றானதாக சிலர் கூறுகின்றனர். சேண்டப்பிரியர் பட்டம் கொண்டவர்கள் தஞ்சாவூரின் வடுவூர், மன்னார்குடி, சேண்டப்பிரியங்காடு, அய்யம்பேட்டை ஆகிய பகுதிகளில் காணப்படுகின்றனர்.

பகுப்பு:தமிழரில் சாதிகள்
எக்ஸ்-மென் 3

**எக்ஸ்-மென்: தி லாஸ்ட் ஸ்டாண்ட்** (X-Men: The Last Stand) என்பது 2006 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, ராட்பேக்-டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.

லாரன் ஷல்லர் டோனர், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்தத் திரைப்படத்தை பிரெட் ரட்னர் என்பவர் இயக்க, ஹியூ ஜேக்மன், ஹாலே பெர்ரி, இயன் மெக்கெல்லன், பாம்கே ஜான்சென், அண்ணா பகுய்ன், கெல்சி கிராமர், ஜேம்ஸ் மார்ஸ்டன், ரெபேக்கா ரோமெயின், சான் ஆஷ்மோர், ஆரோன் ஸ்டான்போர்ட், வின்னி ஜோன்ஸ், டானியா ராமிரெஸ், மைக்கேல் மர்பி  ஷோஹ்ரே அக்தாஷ்லூ, பேட்ரிக் ஸ்டீவர்ட் மற்றும் பென் போஸ்டர் போன்ற பலர் நடித்துள்ளனர்.

எக்ஸ்-மென்: தி லாஸ்ட் ஸ்டாண்ட் படம் மே 26, 2006 அன்று வெளியானது. இது உலகளவில் சுமார் 459 மில்லியனை வசூலித்தது, இது 2006 ஆம் ஆண்டில் அதிக வசூல் செய்த ஏழாவது படமாகவும் மற்றும் எக்ஸ்-மென் திரைப்படத் தொடர்களில் அதிக வசூல் செய்த படமும் ஆகும். இந்த திரைப்படத்தின் தொடர்சியாக எக்ஸ்-மென்: ஃபர்ஸ்ட் கிளாஸ் என்ற படம் 2011 ஆம் ஆண்டு வெளியானது.

## தொடர்ச்சியான தொடர் திரைப்படங்கள்

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:2006 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:பிரெட் ரட்னர் இயக்கிய திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:எக்ஸ்-மென் திரைப்படங்கள்
பகுப்பு:தொடர் திரைப்படங்கள்
பகுப்பு:பிரித்தானிய திரைப்படங்கள்
சிதம்பரம் திருச்சித்ரகூடம் கோவிந்தராஜன் கோயில்

**சிதம்பரம் திருச்சித்ரகூடம் கோவிந்தராஜன் கோயில்** என்பது 108 வைணவத் திருத்தலங்களில் ஒன்றாகும். இக்கோயில் சிதம்பரம் நடராசர் கோயிலின் உள்ளே அமைந்துள்ளது.

## தல வரலாறு
ஒருமுறை கயிலாயத்தில் சிவனும் பார்வதியும் நடனம் புரிந்தனர். அதில் யார் சிறந்தவர் என பார்வதி ஒரு போட்டி வைத்து தெரிந்து கொள்ளலாம் என அனைத்து தேவர்களையும் அழைத்தாள். அனைவரும் சிவன் வென்றார் என்றனர். உடனே பார்வதி திருமாலை வேண்டினாள். மனம் இறங்கி திருமால் இப்போட்டியில் கலந்து கொண்டார். சிவன் ஊர்த்துவ தாண்டவம் ஆடினார். பார்வதி பெண் என்பதால் அவளால் ஆடமுடியாமல் வெட்கி நின்றாள். அதனால் திருமால் சிவனே இப்போட்டியில் வென்றார் என்றார். இதைக்கேட்ட கோபத்தில் பார்வதி காளியாகி ஓட அவளை தடுக்க சிவன் ஊர் எல்லையில் படுக்க, காளி சிவனின் மார்பில் மிதித்து கோபம் தணித்தாள். கோபம் தணிந்த பார்வதியும், சிவனும் திருமாலை சிவனின் சந்நிதிக்கு எதிரில் குடிகொள்ளுமாறு வேண்டிக்கொண்டனர்.

## சன்னதிகள்
இக்கோவிலில் சீதை, இராமர், இலக்குமணன், ஆஞ்சநேயர், புண்டரீகவல்லி தாயார் ஆகியோருக்கு சந்நிதிகள் உள்ளன.

## வழிபட்டோர்
சிவன், பார்வதி, நந்தி, வாசுகி, கைலாயத்தில் உள்ளவர்கள்

## பிரம்மா
திருமாலின் நாபிக்கமலத்தில் பிரம்மா அமர்ந்தபடி இல்லாமல் நின்றபடி உள்ள அமைப்பு வித்தியாசமானது.

## இவற்றையும் பார்க்க
* கோவிந்தராஜ சுவாமி கோயில், திருப்பதி

## மேற்கோள்கள்

பகுப்பு:108 திவ்ய தேசங்கள்
பகுப்பு:கடலூர் மாவட்டத்திலுள்ள பெருமாள் கோயில்கள்
பகுப்பு:இந்து யாத்திரைத் தலங்கள்
பகுப்பு:சிதம்பரம் நடராசர் கோயில்
ஆனந்து விகார் முனையத் தொடருந்து நிலையம்

**ஆனந்து விகார் தொடருந்து முனையம்** இந்தியத் தலைநகரான தில்லியின் கிழக்கு தில்லி மாவட்டத்திலுள்ள  ஆனந்து விகார் என்ற இடத்தில் உள்ளது. இது இந்திய ரயில்வேயின் வடக்கு ரயில்வே கோட்டத்திற்கு உட்பட்டது.

இது 2009-ஆம் ஆண்டில் டிசம்பர் பத்தொன்பதாம் நாளில் தொடங்கிவைக்கப்பட்டது. 

## மேலும் பார்க்க
* புது தில்லி தொடருந்து நிலையம்
* தில்லி சந்திப்பு தொடருந்து நிலையம்
* ஹசரத் நிசாமுதீன் தொடருந்து நிலையம்
* தில்லி சராய் ரோகில்லா தொடருந்து நிலையம்
* தில்லி சப்தர்ஜங் தொடருந்து நிலையம்
* தில்லி மெட்ரோ

## சான்றுகள்

## இணைப்புகள்
*நிலைய விவரம்
*வண்டிகளின் போக்குவரத்து விவரம்
தில்லைவிளாகம் வீரகோதண்டராமர் கோயில்

**தில்லைவிளாகம் வீரகோதண்டராமர் திருக்கோயில்** திருவாரூர் மாவட்டத்தில் அமைந்துள்ள பழைமையான வைணவத் திருக்கோயில். 

## தலவரலாறு
பொ.ஊ. 1862-ஆம் ஆண்டு வேலுத்தேவர் எனும் பக்தர் கனவில் கண்டவாறு குளம் வெட்டியபோது புதைந்திருந்த பழைமையான திருக்கோயில் தெரியவந்தது. கார்த்திகை மாதம் 12 ஆம் தேதி பதினான்கு தெய்வத்திருவுருவங்கள் வெளிப்பட்ட திருத்தலம். 1905 ஆம் ஆண்டுகுப் பிறகு இக்கோயில் விரிவாக்கம் செய்யபட்டது.

உ. வே. சாமிநாதைய்யர் இத்திருத்தலத்தையே ஆழ்வார்களால் மங்களாசாசனம் செய்யப்பட்ட திருச்சித்ரகூடம் திருத்தலமாகக் கருதினார் எனக்கூறப்படுகின்றது.

## பஞ்சராமர் தலம்
பஞ்சராமர் தலங்களில் இதுவும் ஒன்றாகும்.

## மேற்கோள்கள்

## வெளி இணைப்புகள்
* http://anjsanj.wordpress.com/2012/08/30/தில்லைவிளாகம்-ராமர்-thillaivilagam-ramar-temple-2/
* http://sivamgss.blogspot.in/2012/01/blog-post_04.html

## இவற்றையும் காண்க
* பஞ்ச கிருஷ்ண தலங்கள்
* பஞ்சரங்க தலங்கள்

பகுப்பு:திருவாரூர் மாவட்டத்திலுள்ள ராமர் கோயில்கள்
எக்ஸ்-மென்: ஃபர்ஸ்ட் கிளாஸ்

**எக்ஸ்-மென்: ஃபர்ஸ்ட் கிளாஸ்** (X-Men: First Class) என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வெல் மகிழ்கலை, டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ், பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.

இது எக்ஸ்-மென் திரைப்படத்தின் ஐந்தாவது படமாவும் எக்ஸ்-மென் ஆரிஜின்ஸ்: வோல்வரின் என்ற திரைப்படத்தின் தொடர்ச்சியாகவும் வெளியானது. லாரன் ஷல்லர் டோனர், சைமன் கின்பெர்க், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்தத் திரைப்படத்தை மத்தேயு வான் என்பவர் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜனவரி ஜோன்ஸ், ஒலிவர் பிளாட், கெவின் பேகன் மற்றும் ரோஸ் பைரன் போன்ற பலர் நடித்துள்ளனர்.

எக்ஸ்-மென்: ஃபர்ஸ்ட் கிளாஸ் படம் ஜீக்பீல்ட் தியேட்டரில் மே 25, 2011 அன்று திரையிடப்பட்டது, மற்றும் ஜூன் 3, 2011 அன்று ஐக்கிய அமெரிக்காவில் வெளியிடப்பட்டது. இந்த படம் வசூல் ரீதியாக மிகப்பெரிய வெற்றி அடைந்தது. இது திரைப்படத் தொடரில் அதிக வசூல் செய்த ஏழாவது படமாகவும் விமர்சகர்களிடமிருந்து நேர்மறையான விமர்சனங்களையும் பெற்றது. அதன் நடிப்பு, திரைக்கதை, இயக்கம், அதிரடி காட்சிகள் மற்றும் இசை ஆகியவற்றிக்கு பார்வையாளர்களிடம் நல்ல விமர்சனம் பெறப்பட்டது. இந்தத் திரைப்படத்தை தொடர்ந்து எக்ஸ்-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) போன்ற திரைப்படங்கள் வெளியானது.

## தொடர்ச்சியான தொடர் திரைப்படங்கள்

## மேற்கோள்கள்

## வெளி இணைப்புகள்
* 
* 
* 

பகுப்பு:2011 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:எக்ஸ்-மென் திரைப்படங்கள்
பகுப்பு:தொடர் திரைப்படங்கள்
பகுப்பு:பிரித்தானிய திரைப்படங்கள்
வோல்வரின்-2

**வோல்வரின்** (The Wolverine) என்பது 2013 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, டி.எஸ்.ஜி என்டர்டெயின்மென்ட்  மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.

இந்தத் திரைப்படம் 2009 ஆம் ஆண்டு வெளியான வோல்வரின் என்ற திரைப்படத்தின் தொடர்சியாக வெளியானது. ஜேம்ஸ் மங்கோல்ட் என்பவர் இயக்கும் இந்த திரைப்படத்தில் ஹியூ ஜேக்மன், ஹிரோயுகி சனாடா, தாவோ ஒகமோட்டோ, ரிலா புகுஷிமா, பாம்கே ஜான்சென், வில் யூன் லீ மற்றும் ஸ்வெட்லானா கோட்செங்கோவா போன்ற பலர் நடித்துள்ளனர்.

வால்வரின் என்ற படம் 24 ஜூலை 2013 அன்று வெளியாகி விமர்சகர்களிடமிருந்து பொதுவாக நேர்மறையான விமர்சனங்களைப் பெற்று உலகளவில் 414 மில்லியன் வசூலித்தது. இது படம் எக்ஸ்-மென் திரைப்படங்களில் அதிக வசூல் செய்த ஐந்தாவது படம் ஆகும். இந்தத் திரைப்படத்தை தொடர்ந்து லோகன் என்ற படம் 3 மார்ச் 2017 அன்று வெளியானது.

## தொடர்ச்சியான தொடர் திரைப்படங்கள்

### ''லோகன்'' (2017)

## மேற்கோள்கள்

## வெளி இணைப்புகள்
* 
* 
* 
* }

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:கேவின் ஹூட் இயக்கிய திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:எக்ஸ்-மென் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:சப்பானிய மொழித் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
திருநீரகம் உலகளந்த பெருமாள் திருக்கோயில்

**திருநீரகம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருநீரகம் எனும் ஊரில் அமைந்துள்ளது. இது காஞ்சி உலகளந்த பெருமாள் கோயிலின் உள்ளே அமைந்துள்ள நான்கு திவ்ய தேசங்களிலும் ஒன்றாகும். பெருமாளின் மங்களாசாசனம் பெற்ற 108 திவ்ய தேசங்களில் இது 47 வது திவ்ய தேசம் ஆகும்.

## தலச் சிறப்பு
இத்தலத்தில் உள்ள உலகளந்த பெருமாள் வலது கால் ஊன்றி இடது கால் தூக்கிய நிலையில் இருப்பது காண்பதற்கரிய சிறப்பாகும். இக்கோயிலின் எதிரில் உள்ள ஆஞ்சநேயர் சதுர்புஜத்துடன் கையில் சங்கு, சக்கரத்துடன் அருள்பாலிக்கிறார்.

## தல வரலாறு

"நீரகத்தாய்" என்று பாடலில் முதற்சொல்லாகவே திருமங்கையாழ்வாரால் மங்களாசாசனம் செய்யப்பட்ட இந்த "திருநீரகம்' முற்காலத்திலே எங்கிருந்ததென இதுவரை யாருக்கும் தெரியவில்லை. உற்சவரே மூலவரின் இடத்திலிருந்து அருள்பாலிக்கிறார். பெருமாள் நீர்மைத் தன்மை கொண்டவன். நீரிடை மீனாக அவதாரம் செய்தவன். நீர் மேல் அமர்ந்து அதையே  இருப்பிடமாக கொண்டவன். பிரளய காலத்தின் போது இந்த பூமி நீரால் சூழ, அதன் மீது ஆலிலை கண்ணனாக மிதப்பவன். எனவே பெருமாளை நீரகத்தான் என திருமங்கையாழ்வார் மங்களாசாசனம் செய்துள்ளார். ஆனால் இந்த தலம் எங்கிருந்தது என்று மட்டும் அவர் யாருக்கும் சொல்லவில்லை. திருமங்கையாழ்வார் மங்களாசாசனம் செய்ய இங்கு எழுந்தருளிய போது இந்த மூன்று தலங்களும் "திருஊரகத்துடன்' வந்து விட்டதா? அல்லது வெவ்வேறு இடங்களில் இந்த திவ்ய தேசங்களை மங்களாசாசனம் செய்தாரா? அல்லது எந்த காலச்சூழ்நிலையில் இந்த மூன்று திவ்ய தேசங்கள் இங்கு வந்தது என்றும் கண்டுபிடிக்கப்படவில்லை.

## மங்களாசாசனம்
திருமங்கையாழ்வாரால் ஒரு பாடலில் மட்டும் பாடல் பெற்றது.


**நீரகத்தாய்** நெடுவரையினுச்சி மேலாய்
     நிலாத்திங்கள் துண்டத்தாய் நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
     உள்ளுவா ருள்ளத்தாய் உலகமேத்தும்
காரகத்தாய் கார்வானத்துள்ளாய் கள்வா
     காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
     பெருமானுன் திருவடியே பேணினேனே
- திருநெடுந்தாண்டகம்


## மேற்கோள்கள்

## வெளி இணைப்புகள்
* தினமலர்க் கோயில்கள்

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
தில்லி சராய் ரோகில்லா தொடருந்து நிலையம்

**தில்லி சராய் ரோகில்லா** தொடருந்து நிலையம் தில்லியில் உள்ளது. இது தில்லி சந்திப்பில் இருந்து 4 கி.மீ தொலைவில் உள்ளது. இதை இந்திய ரயில்வேயின் வடக்கு ரயில்வே கோட்டத்தினர் இயக்குகின்றனர்.

## மேலும் பார்க்க
* புது தில்லி தொடருந்து நிலையம்
* தில்லி சந்திப்பு தொடருந்து நிலையம்
* ஹசரத் நிசாமுதீன் தொடருந்து நிலையம்
* தில்லி சப்தர்ஜங் தொடருந்து நிலையம்
* ஆனந்து விகார் முனையத் தொடருந்து நிலையம் 
* தில்லி மெட்ரோ

## சான்றுகள்


## இணைப்புகள்
*Satellite View of Sarai Rohilla
*Sarai Rohilla Railway Station pictures, 2012
திருப்பதி தொடருந்து நிலையம்

**திருப்பதி தொடருந்து நிலையம்** இந்திய மாநிலமாகிய ஆந்திரப் பிரதேசத்தில் உள்ள திருப்பதியில் உள்ளது. திருப்பதி ஏழுமலையானை வழிபட வரும் பக்தர்களுக்கு முக்கிய போக்குவரத்து இடமாக உள்ளது. இந்திய அளவில் முக்கியமான நூறு தொடர்வண்டி நிலையங்களில் ஒன்றாகத் திகழ்கிறது. 

## சான்றுகள்

## இணைப்புகள்
* திருப்பதியில் நிற்கும் தொடர்வண்டிகள்
திருக்காழிச்சீராம விண்ணகரம் தாடாளன் கோயில்

**திருக்காழிச்சீராம விண்ணகரம் தாடாளன் (திரிவிக்கிரம நாராயணர்) திருக்கோயில்** 108 வைணவத் திருத்தலங்களில் ஒன்று. இத்திருத்தலம் சீர்காழியில் அமைந்துள்ளது. உரோமச முனிவர் தவமிருந்து பெருமாளின் திரிவிக்கிரம அவதாரக் காட்சி கண்ட திருத்தலம்.

## தலவரலாறு
மூலவர் திரிவிக்கிரமராக இடது காலைத் தலைக்கு மேல் தூக்கியபடியும் வலது கையை தானம்பெற்ற கோலத்திலும் இடக்கையை அடுத்த அடி எங்கே என ஒரு விரலைத் தூக்கியபடியும் அமைந்துள்ளார். 

உற்சவர் தாடாளன் வைகுண்ட ஏகாதசியன்று மட்டுமே காட்சி தருகின்றார்.

### சிறப்பு
திரிவிக்கிரம கோலத்தில் பெருமாள் ஒருபாதத்தை உயரத் தூக்கியபோது, பாதம் நோகுமே என்று அவரை பதக்கமாகத் தாயார் தாங்குவதாக மரபு. இத்திருத்தல தாயார் தரிசனம் காணும் பெண்கள் கணவரிடம் அன்பு காட்டுவர் என்பது தொன்நம்பிக்கை.

### திருமங்கையாழ்வார் வேல் பெற்ற திருத்தலம்
திருமங்கையாழ்வாருக்கும் திருஞானசம்பந்தருக்கும் இடையேயான வாதப்போட்டியில் ஆழ்வார் வெற்றி பெற்றதால், திருமங்கையாழ்வாரைப் பாராட்டி தமது வேலை திருஞானசம்பந்தர் அளித்த திருத்தலம். திருவாழி - திருநகரி திருத்தலத்தில் இந்த வேலை வைத்தபடி திருமங்கையாழ்வார் காட்சி தருகிறார்.

## மேற்கோள்கள்

## வெளியிணைப்புகள்
* http://wikimapia.org/669924/ta/காழிச்சீராம-விண்ணகரம்-எனும்-உலகளந்தபெருமாள்-திருக்கோயில்-சீர்காழி

பகுப்பு:108 திவ்ய தேசங்கள்
தி ட்விலைட் சாகா: எக்லிப்ஸ்

**தி ட்விலைட் சாகா: எக்லிப்ஸ்** () இது 2010ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய எக்லிப்ஸ் என்ற நாவலை மையமாக வைத்து டேவிட் ஸ்லேட் என்பவர் இயக்கியுள்ளார்.

இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், எலிசபெத் ரீசேர், அனா கென்ட்ரிக், டகோடா ஃபான்னிங், மைக்கேல் ஷீன் உள்ளிட்ட பலர் நடித்துள்ளனர்.

## நடிகர்கள்
* பெல்லா ஸ்வானாக - கிறிஸ்டென் ஸ்டீவர்ட் மனித இன பெண் எட்வர்டு கலெனின் காதலி.
* எட்வர்டு கலெனாக - ராபர்ட் பாட்டின்சன் 108 வயது ரத்தக்காட்டேரி. பெல்லா ஸ்வனின் காதலன்.
* ஜேக்கப் பிளாக் ஆக - டெய்லர் லாட்னர் ஓநாய் மனிதன். கிறிஸ்டென் ஸ்டீவர்ட் சிறுவயது நண்பன்.

### இரண்டாம் நிலை நடிகர்கள்
* ஆஷ்லி கிரீன்
* பில்லி புர்கே
* பீட்டர் பாசிநெல்லி
* நிக்கி ரீட்
* கெல்லன் லட்ஸ்
* ஜேக்சன் ராத்போன்
* அனா கென்ட்ரிக்
* மைக்கேல் ஷீன்
* டகோடா ஃபான்னிங்
* எலிசபெத் ரீசேர்
* சேவியர் சாமுவேல்

## வெளியீடு
இந்தத் திரைப்படம் ஜூன் 24, 2010 ஆண்டு லாஸ் ஏஞ்சல்ஸ் நகரிலும் மற்றும் ஜூன் 30ஆம் திகதி அமெரிக்காவிலும் வெளியானது.

## விருதுகள்
இந்த திரைப்படத்தில் நடித்ததற்க தேசிய திரைப்பட விருதுகள், டீன் சாய்ஸ் விருதுகள், ஸ்க்ரீம் விருதுகள், கிராமி விருதுகள் போன்ற பல விருதுகளுக்கு பரிந்துரை செய்யப்பட்டு கிறிஸ்டென் ஸ்டீவர்ட், ராபர்ட் பாட்டின்சன், ஜேக்சன் ராத்போன் டெய்லர் லாட்னர் உள்ளிட்ட பலர் பல விருதுகளை வென்றார்கள்.

## வெளி இணைப்புகள்
* 
* 
* 
* 

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2010 ஆங்கிலத் திரைப்படங்கள்
பகுப்பு:காட்டேரி திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
தி ட்விலைட் சாகா: பிரேக்கிங் டவுன் - பார்ட் 1

**தி ட்விலைட் சாகா: பிரேக்கிங் டவுன் - பார்ட் 1** () இது 2011ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய பிரேக்கிங் டவுன் என்ற நாவலை மையமாக வைத்து பில் காண்டன் என்பவர் இயக்கியுள்ளார்.

இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், டகோடா ஃபான்னிங், எலிசபெத் ரீசேர், சாரா கிளார்க், ஜூலியா ஜோன்ஸ், பூ..பூ ஸ்டீவர்ட், மேகி கிரேஸ் உள்ளிட்ட பலர் நடித்துள்ளனர். இந்தத் திரைப்படம் அக்டோபர் 30, 2011 ஆம் ஆண்டு அமெரிக்காவில் வெளியானது.

## நடிகர்கள்
* கிறிஸ்டென் ஸ்டீவர்ட்
* ராபர்ட் பாட்டின்சன்
* டெய்லர் லாட்னர்
* ஆஷ்லி கிரீன்
* பில்லி புர்கே
* பீட்டர் பாசிநெல்லி
* நிக்கி ரீட்
* கெல்லன் லட்ஸ்
* ஜேக்சன் ராத்போன்
* அனா கென்ட்ரிக்
* மைக்கேல் ஷீன்
* சாரா கிளார்க்
* ஜூலியா ஜோன்ஸ்
* பூ..பூ ஸ்டீவர்ட்
* மேகி கிரேஸ்
* எலிசபெத் ரீசேர்

## வெளியீடு
இந்தத் திரைப்படம் அக்டோபர் 30, 2011 ஆம் ஆண்டு அமெரிக்காவில் வெளியானது.

## மேலும் பார்க்க
* ட்விலைட் 
* தி ட்விலைட் சாகா: நியூ மூன் 
* தி ட்விலைட் சாகா: எக்லிப்ஸ்

## வெளி இணைப்புகள்
* 
* 
* 
* 

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:மார்வெல் வரைகலை கதாப்பாத்திரங்கள்
பகுப்பு:2011 திரைப்படங்கள்
பகுப்பு:2011 ஆங்கிலத் திரைப்படங்கள்
ஃபெண்டாஸ்டிக் ஃபோர்

**ஃபெண்டாஸ்டிக் ஃபோர் ** (Fantastic Four) என்பது 2005 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 'டிம் ஸ்டோரி' என்பவர் இயக்க, 20ஆம் சென்சுரி பாக்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.

இந்த திரைப்படத்தில் அயோன் க்ரூஃபுட், ஜெசிகா ஆல்பா, கிறிஸ் எவன்ஸ், மைக்கேல் சிக்லிஸ், ஜூலியன் மக்மஹோன் மற்றும் கெர்ரி வாசிங்டன் ஆகியோர் நடித்துள்ளனர். இது 1994 ஆம் ஆண்டு இதே பெயரில் வெளியான திரைப்படத்தின் தொடர்ச்சியாக ஜூலை 8, 2005 அன்று அமெரிக்காவில் வெளியானது.

இப்படம் கலவையான விமர்சனங்களைப் பெற்றது, ஆனால் வணிக ரீதியான வெற்றியைப் பெற்றது. By the end of 2005, *Fantastic Four* had accumulated a gross income of about $330,579,700 from theaters around the world, about $154,696,080 of this coming in the United States. இதை தொடர்ந்து ஃபெண்டாஸ்டிக் ஃபோர் 2 (2007) மற்றும் ஃபெண்டாஸ்டிக் ஃபோர் (2015) போன்ற திரைப்படங்கள் வெளியானது.

## தொடர்ச்சியான தொடர்கள்
### ''ஃபெண்டாஸ்டிக் ஃபோர் 2'' (2007)

### ''ஃபெண்டாஸ்டிக் ஃபோர் 2'' (2015)

## மேற்கோள்கள்

## வெளி இணைப்புகள்
* 
* 
* 
* 
* 
* 
* ''Fantastic Four'' on Marvel.com

பகுப்பு:2005 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:செருமானியத் திரைப்படங்கள்
லாகோர்தியா வானூர்தி நிலையம்

**லாகோர்தியா வானூர்தி நிலையம்** (*LaGuardia Airport*,  ) ஐக்கிய அமெரிக்காவின் நியூயார்க் நகரத்தின் குயின்சு பரோவின் வடபகுதியில் அமைந்துள்ள வானூர்தி நிலையமாகும். குயின்சு பரோவின் கிழக்கு எல்ம்ஹர்ஸ்ட்டுப் பகுதியில் *பிளஷிங் விரிகுடா* மற்றும் *பௌவரி விரிகுடா* நீர்நிலைகளை அடுத்து அமைந்துள்ளது.  *அசுடோரியா*, *ஜாக்சன் ஹைட்சு* ஆகிய குயின்சு சுற்றுப்புறங்களும்  இதற்கு அண்மையில் உள்ளன.  

நியூயார் பெருநகரப் பகுதியில் அமைந்துள்ள ஜேஎஃப்கே பன்னாட்டு, லாகோர்தியா, மற்றும் நியூவர்க் லிபர்ட்டி பன்னாட்டு வானூர்தி நிலையங்கள் கூட்டாக ஐக்கிய அமெரிக்காவிலேயே மிகப்பெரும் வானூர்திநிலைய அமைப்பை ஏற்படுத்தியுள்ளன. இவை கூட்டாக பயணிகள் போக்குவரத்தில் உலகில் இரண்டாம் நிலையிலும் வானூர்தி இயக்கங்களில் முதலாவதாகவும் உள்ளன. 

2011இல் இந்த வானூர்திநிலையம் 24.1 மில்லியன் பயணிகளும் 2013இல் ஏறத்தாழ 26.7 மில்லியன் பயணிகளும் பயன்படுத்தியுள்ளனர்; இது ஆண்டுக்கு 6.6% வளர்ச்சியாகும். 

இந்த நிலையம்  டெல்டா ஏர்லைன்ஸ் நிறுவனத்திற்கு சேவை அச்சாக விளங்குகிறது. தவிர  அமெரிக்கன் எயர்லைன்சிற்கும் அமெரிக்கன் ஈகிள் நிறுவனத்திற்கும் குவிய மையமாக உள்ளது. 

## மேற்சான்றுகள்

பகுப்பு:நியூயார்க் நகரம்
பகுப்பு:ஐக்கிய அமெரிக்க வானூர்தி நிலையங்கள்
இசுபைடர்-மேன் 2

**இசுபைடர்-மேன் 2** (Spider-Man 2) என்பது 2004 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ், லாரா ஜிஸ்கின் புரொடக்ஷன்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.

அவி ஆராட் மற்றும் லாரா ஜிஸ்கின் ஆகியோர் தயாரிக்கும் இந்த படத்திற்கு ஆல்வின் சார்ஜென்ட் என்பவர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், கிர்ஸ்டன் டன்ஸ், ஜேம்ஸ் பிரான்கோ, ஆல்ஃப்ரெட் மோலினா, ரோஸ்மேரி ஹாரிஸ் மற்றும் டோனா மர்பி போன்ற பல நடித்துள்ளனர்.

இந்த படம்  2002 ஆம் ஆண்டு வெளியான இசுபைடர்-மேன் என்ற திரைப்படத்தின் தொடர்ச்சியாக ஜூன் 30, 2004 அன்று வெளியானது. இது பரவலான விமர்சனங்களைப் பெற்றது மற்றும் உலகளவில் 789 மில்லியன் டாலர்களை வசூலித்தது, இது இந்த ஆண்டின் அதிக வசூல் செய்த மூன்றாவது படம் ஆகும். இந்த படம் 77 வது அகாதமி விருதுகளில் சிறந்த திரை வண்ணத்திற்கான அகாதமி விருதை வென்றது, மேலும் சிறந்த இசை கலவை மற்றும் சிறந்த இசை ஆகியவற்றுக்கும் பரிந்துரைக்கப்பட்டது. இது எல்லா காலத்திலும் சிறந்த மற்றும் மிகவும் செல்வாக்குமிக்க மீநாயகன் படங்களில் ஒன்றாகக் கருதப்படுகிறது. இந்தப்படத்தின் வெற்றியை தொடர்ந்து இசுபைடர்-மேன் 3 என்ற படம் 2007 ஆம் ஆண்டு வெளியானது.

## மேற்கோள்கள்

## வெளி இணைப்புகள்
* 
* 
* 

பகுப்பு:2004 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஸ்பைடர் மேன் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:சிறந்த திரை வண்ணத்திற்கான அகாதமி விருதினை வென்ற திரைப்படங்கள்
இசுபைடர்-மேன் 3

**இசுபைடர்-மேன் 3** (Spider-Man 3) என்பது 2007 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ், லாரா ஜிஸ்கின் புரொடக்ஷன்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.

இந்தத் திரைப்படத்தை  அவி ஆராட், இவான் ரைமி மற்றும் லாரா ஜிஸ்கின் ஆகியோர் தயாரிக்க ஆல்வின் சார்ஜென்ட், சாம் ரைமி மற்றும் இவான் ரைமி போன்றோர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், கிர்ஸ்டன் டன்ஸ், ஜேம்ஸ் பிரான்கோ, தாமஸ் ஹேடன் சர்ச், டோபர் கிரேஸ், பிரைஸ் டல்லாஸ் ஹோவர்ட், ஜேம்ஸ் குரோம்வெல், ரோஸ்மேரி ஹாரிஸ் மற்றும் ஜே.கே சிம்மன்ஸ் போன்ற பல நடித்துள்ளனர்.

இசுபைடர்-மேன் 3 படம் ஏப்ரல் 16, 2007 அன்று டோக்கியோவில் திரையிடப்பட்டது, மேலும் அமெரிக்காவில் வழக்கமான மற்றும் ஐமாக்ஸ் திரையரங்குகளில் மே 4, 2007 அன்று வெளியாகி,  உலகளவில் 890.9 மில்லியனை வசூலித்தது, இது 2007 ஆம் ஆண்டில் அதிக வசூல் செய்த மூன்றாவது படமும் ஆகும்.

இசுபைடர் மேன் திரைப்படத் தொடர் இரண்டு முறை மறு உருவாக்கம் செய்யப்பட்டது; முதலில் தி அமேசிங் இசுபைடர்-மேன் (2012) என்ற பெயரில் மார்க் வெப் இயக்கத்தில் நடிகர் ஆண்ட்ரூ கார்பீல்ட் என்பவர் நடித்தார். பின்னர் இயக்குநர் ஜோன் வாட்ஸ் இயக்கத்தில் டாம் ஹாலண்ட் நடித்தார். இது மார்வெல் திரைப் பிரபஞ்சத்தின் ஒரு புதிய திரைப்படத் தொடராக அமைக்கப்பட்டது. அது இசுபைடர்-மேன்: ஹோம்கம்மிங் (2017) என்ற படத்துடன் தொடங்குகிறது.

## மேற்கோள்கள்

## வெளி இணைப்புகள்
* 
* 

பகுப்பு:2007 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஸ்பைடர் மேன் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
மாண்டலின்

**மாண்டலின்** (*mandolin*, ) ஓர் இத்தாலி நாட்டு மீட்டுகின்ற நரம்பிசைக் கருவியாகும்.  இதில் பொதுவாக நான்கு இரட்டித்த நரம்புத் தொகுதிகள் இருக்கும். ஒவ்வொரு நரம்புத் தொகுதியில் உள்ள இரண்டு நரம்புகளும் ஒன்றாக மீட்டப்படும்.  நரம்புத்தொகுதிகள் அடுத்தடுத்த சுவரத்தானங்களுக்கு சுருதி கூட்டப்பட்டு மீட்டுக் கட்டையால் மீட்டப்படும். இது மாண்டோர் இசைக்கருவியிலிருந்து வந்ததாகும். 

இந்தியாவில் கருநாடக இசைக் கருவியாக அண்மையில் ஏற்றுக்கொள்ளப்பட்டிருக்கிறது. மின்னியல் மாண்டலினை உ. ஸ்ரீநிவாஸ் இந்திய இசை மரபுக்கேற்ப மாற்றியமைத்து பரவலாக்கி உள்ளார். இவரது இசை இந்தியாவிலும் வெளிநாடுகளிலும் பெரும் வரவேற்பைப் பெற்றது. மேற்கத்திய இசையுடன் கருநாடக இசையைக் கலந்து கலவை இசையிலும் புகழ்பெற்றுள்ளார். 

மாண்டலின் இசை திரைப்படங்களில்  1940களிலிருந்தே ராஜ் கபூர் தயாரித்த *பர்சாத்* போன்றத் திரைப்படங்களில் பயன்படுத்தப்பட்டுள்ளது. தில்வாலே துல்ஹானியா லே ஜாயேங்கே (1995) திரைப்படத்தில் பல இடங்களில் மாண்டலின் வாசிக்கப்பட்டுள்ளது. பஞ்சாபி பண்பாட்டில் பரவலான நடன இசை பங்கராவிலும் மாண்டலின் பயன்படுத்தப்படுகிறது.

## மேற்சான்றுகள்

## வெளி இணைப்புகள்

*Accademia Mandolinistica Pugliese (Puglia-Italy) 
* 
* The Mandolin, The Serenade of Italy, podcast and slideshow http://essenceofitaly.libsyn.com/index.php?post_id=322636 
* The Mandolin Tools, Freeware Windows application with chords and scales  http://www.maalflasken.dk/mandolintools/ 
* Mandolin Cafe, a popular and eclectic website focusing on mandolin culture and community http://www.mandolincafe.com
* theMandolinTuner, a mandolin site focusing on mandolin tuning, chords and tabs
* List of mandolin method books from 1629 to present
* List of composers for the mandolin with more than 1900 names. Includes mandolin solos, ensembles, concertos, chamber music, and bluegrass. Japanese website, but needed parts are in English
* Works for orchestras that contain small parts for mandolin. Japanese website, but needed parts are in English.
பகுப்பு:கம்பி இசைக்கருவிகள்
திருத்தங்கல் நின்ற நாராயணப் பெருமாள் திருக்கோவில்

**திருத்தங்கல் நின்ற நாராயணப் பெருமாள் கோவில்** 108 திவ்ய தேசங்களில் ஒன்றான பழைமையான வைணவத்திருத்தலம். இத்திருத்தலம் விருதுநகர் மாவட்டத்தில் அமைந்துள்ளது.

## தலவரலாறு
பெருமாளின் தேவியர் ஸ்ரீதேவி, பூதேவி, நீளாதேவி ஆகியோரிடையே யார் உயர்ந்தவர் என்ற போட்டியெழ தமது உயர்வை நிரூபிக்க ஸ்ரீதேவி பூமியில் தவம் புரிந்தார். பெருமாள் ஸ்ரீதேவியை மணம்புரிந்தருளிய திருத்தலம். மகாலட்சுமித் தாயார் தவம் புரிந்த தலம் அழகிய சாந்த மணவாளர் திருக்கோயில் தலம்.

## சிலப்பதிகாரத்தில்
சிலப்பதிகாரத்தில் வரும் வார்த்திகன் கதை இத்தலத்தில் நிகழ்ந்தது.

## ஆராய்ச்சியாளர்கள்
பாண்டிய மன்னர்கள் குறித்து ஆராயும் ஆராய்ச்சியாளர்களுக்கு பல புதிய தகவல்களை வழங்கும் ஊராகவும் திருத்தலமாகவும் அமைகிறது.

## மைசூர் நரசிம்மர் ஆலயம்
இத்திருத்தலத்தைப் பற்றிய குறிப்புகள் மைசூர் நரசிம்மர் ஆலயத்தில் உள்ளது.

## தலவரலாற்றுத் தொடர்புடைய திருக்கோயில்
* அழகிய சாந்த மணவாளர் திருக்கோயில்

## மேற்கோள்கள்

## வெளியிணைப்புகள்
* http://wikimapia.org/9278100/ta/திருத்தங்கல்

பகுப்பு:108 திவ்ய தேசங்கள்
பகுப்பு:விருதுநகர் மாவட்டத்திலுள்ள பெருமாள் கோயில்கள்
திருநின்றவூர் பக்தவத்சல பெருமாள் கோவில்

**திருநின்றவூர் பக்தவத்சல பெருமாள் திருக்கோவில்** 108 வைணவத் திருத்தலங்களில் ஒரு திருத்தலம்.திருநின்றவூரில் அமைந்துள்ளது.  
சமுத்திர ராஜனுடன் கோபித்துக்கொண்ட திருமகள் வந்து நின்ற ஊர் என்பதால் ’திருநின்றவூர்’ எனப் பெயர் பெற்றது.
## அமைவிடம்
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°06'45.0"N, 80°01'34.0"E (அதாவது, 13.112510°N, 80.026112°E) ஆகும்.

## தலவரலாறு
சமுத்திர ராஜனுடன் கோபம் கொண்ட திருமகள் தாயார் வந்து நின்ற இத்தலத்தில், சமுத்திர ராஜன் வந்து தாயாரை திரும்பி வர வேண்டியபோது, ’என்னைப் பெற்ற தாயே’ என்று பலவாறு சமாதானம் செய்ய முயன்றார். இக்காரணத்தால் தாயார் திருநாமம் ’என்னைப் பெற்ற தாயார்’ என்றானது. எவ்வாறு வேண்டியும் தாயார் சமாதானம் அடையாததால், சமுத்திர ராஜன் மீண்டு சென்று பெருமாளிடம் உதவி வேண்ட, அவரும் பக்தனுக்காக இங்கு வந்து திருமகளிடம் சமாதானம் கூறி வைகுந்தம் வர சம்மதிக்க வைத்த திருத்தலம். 

## கோயில் அமைப்பு
இக்கோயிலின் இராசகோபுரம் மிகப் பெரியதாக அமைக்கபட்டுள்ளது. கோயிலானது பலிபீடம், கொடிமரம், கருடன் திருமுன், மகா மண்டபம், உள் மண்டபம், கருவறை போன்ற அம்சங்களைக் கொண்டுள்ளது. மூலவர் பக்தவத்சல பெருமாள் (பத்தராவிப்பெருமாள்) 11 அடி உயரத்தில் நின்ற கோலத்தில் பஞ்சாயுதம் ஏந்தியவாறு பூதேவி, ஸ்ரீதேவியுடன் காட்சியளிக்கிறார். இத்தல விமானம் உத்பல விமானம் என்று அழைக்கபடுகிறது. மூலவர் சந்நிதிக்கு வலப் புறத்தில் தாயார் சந்நிதி அமைந்துள்ளது. சுற்றுப் பிரகாரத்தில் ஆண்டாள், சக்கரத்தாழ்வார், ஆதிசேஷன், விஷ்வக்ஸேனர் (சேனை முதல்வன்), பன்னிரு ஆழ்வார்கள், ராமானுஜர், மணவாள மாமுனிகள், ஏரிகாத்த ராமர், ஆஞ்சநேயர் ஆகியோருக்குத் தனித்தனியாகச் சன்னதிகள் அமைந்துள்ளன. 

## மங்களாசாசனம் பெற்றது
திருமங்கையாழ்வார் இத்திருத்தலத்தைப் பாடாது சென்று விடவே, தாயார் பெருமாளைப் பாடல் பெற்று வர அனுப்பி வைத்தார். பக்தவத்சல பெருமாள் வருவதற்குள் திருமங்கையாழ்வார் திருவிடந்தை திருத்தலத்தையும் தாண்டி, திருக்கடல்மல்லையும் (மாமல்லபுரம்) வந்துவிட்டார். அங்கே திருநின்றவூர் பெருமாளுக்காக ஒரு பாடல் பாட, பாடலுடன் திரும்பி வந்த பக்தவத்சல பெருமாள் ஒரு பாடல் மட்டும் பெற்றுவந்தது கண்ட தாயார், மற்ற திருத்தலங்களுக்கு அதிகம் பாடல் இருக்க நமக்கு ஒன்றுதானா என்று திரும்பவும் அனுப்ப, அதற்குள் திருக்கண்ணமங்கை வந்து விட்ட திருமங்கையாழ்வார் திருநின்றவூர் பெருமாள் (பக்தவத்சல பெருமாள்) திரும்பவும் வந்ததை ஓரக்கண்ணில் கண்டு அவரையும் மங்களாசாசனம் செய்தார்.

## வழிபாடு
இங்கு பங்குனியில் திருவோண விழா, சித்திரா நட்சத்திரத்தில் திருக்கல்யாண உற்சவம், ஆச்சாரியார் திருநட்சத்திரங்கள், வரலட்சுமி நோன்பு, தீபாவளி, திருக்கார்த்திகை, வைகுண்ட ஏகாதசி, மாசி மகம், ரத சப்தமி, தைப்பொங்கல் போன்ற நாட்களில் சிறப்பு வழிபாடு, சுவாமி வீதியுலா போன்றவை நடத்தப்படுகின்றன.   
## மேற்கோள்கள்

பகுப்பு:108 திவ்ய தேசங்கள்
பகுப்பு:திருவள்ளூர் மாவட்டத்திலுள்ள பெருமாள் கோயில்கள்
பகுப்பு:சென்னையின் பாரம்பரியக் கட்டடங்கள்
பிரான்க்சு

**பிரான்க்சு** (*The Bronx*) ஐக்கிய அமெரிக்க மாநிலமான நியூயார்க் மாநிலத்திலுள்ள நியூயார்க் நகரத்தின் ஐந்து பரோக்களில் மிகவும் வடக்கில் உள்ள பரோவாகும்.  **பிரான்க்சு கவுன்ட்டி**யுடன் ஒன்றாக உள்ள பிரான்க்சு பரோ நியூயார்க் மாநிலத்தின் 62 கவுன்ட்டிகளில் கடைசியாக நிறுவப்பட்டதாகும். மன்ஹாட்டன் மற்றும் குயின்சு பரோக்களின் வடக்கேயும் வெஸ்ட்செஸ்டர் கவுன்ட்டிக்கு தெற்கிலும்  அமைந்துள்ள பிரான்க்சு ஐக்கிய அமெரிக்காவின் தொடர்நிலப்பரப்பில் அமைந்துள்ள ஒரே பரோ ஆகும். (மற்றவை தீவுகளில் அமைந்துள்ளன). பிரான்க்சின் மக்கள்தொகை 2010ஆம் கணக்கெடுப்பின்படி 1,385,108 ஆகும். இது 2013இல் 1,418,733 ஆக உயர்ந்துள்ளதாக மதிப்பிடப்படுகிறது. பிரான்க்சின் நிலப்பரப்பு  ஆகும். ஐந்து பரோக்களில் மக்கள்தொகையில் நான்காவதாக உள்ள பிரான்க்சு மக்கள்தொகை அடர்த்தியில் மூன்றாவதாக உள்ளது.

## மேற்சான்றுகள்

## பிற வலைத்தளங்கள்
* I Love The Bronx
* The Bronx Zoo
* The New York Botanical Garden
* Wave Hill: New York Public Garden and Cultural Center 
* Arthur Avenue (little italy) 
பகுப்பு:நியூயார்க் நகரம்
பதின்மூன்றாவது தமிழ் இணைய மாநாடு

**பதின்மூன்றாவது உலகத் தமிழ் இணைய மாநாடு** 2014 செப்டம்பர் 19, 20, 21 திகதிகளில் புதுச்சேரியிலுள்ள புதுவைப் பல்கலைக்கழகத்தின் பண்பாட்டு வளாகத்தில் நடைபெற்றது. உலகின் பல்வேறு நாடுகளிலும் இருந்து 300க்கும் மேற்பட்ட தமிழ்க்கணிமை ஆய்வாளர்களும், ஆர்வலர்களும் கலந்துகொண்ட இம்மாநாட்டில், தமிழ்க் கணிமை தொடர்பிலான 140 கட்டுரைகள் சமர்ப்பிக்கப்பட்டன.

## வெளியிணைப்புகள்
தமிழ் இணைய மாநாடு 2014 - இணையத்தளம்

பகுப்பு:தமிழ் இணைய மாநாடுகள்
பகுப்பு:2014 தமிழ் மாநாடுகள்
பகுப்பு:இந்தியாவில் தமிழ் மாநாடுகள்